








ALSÓNYÉK KÖZSÉG ÖNKORMÁNYZAT 


2025-2029. évi Gazdasági Programja, Fejlesztési Terve[footnoteRef:1] [1:    a programot Alsónyék Község Önkormányzatának Képviselő-testülete a   /2025.(….) önk.-i határozatával fogadta el.] 


























I.


Bevezető és történelmi áttekintés


Alsónyék község Tolna megye déli részén, Bátaszék város közvetlen közelében, Pörböly község szomszédságában fekvő település. A község jól megközelíthető az 56-os főúton Szekszárd, az 55-ös főúton pedig Baja irányából. Fekvésénél fogva a Sárköz természetes földrajzi tájegységébe és ennek kisebb részébe, a sárközi népviseleti, etnikai tájegységbe tartozik. A szűken vett Sárköz, a Sárvíz torkolatvidéke és a Duna közötti terület észak-déli irányban húzódó, Tolnától Bátáig terjedő része. Nyugatról - a dombvidék felől haladva - a Dunáig Őcsény, Decs, Sárpilis, Alsónyék, Pörböly és Báta községeket foglalja magába. A tájegység a rajta keresztül folyó iszapot és sarat hordó Sárvíz patakról kapta nevét, és a Duna és a Sárköz nagy árterülete határozza meg a földrajzi jellegét. A folyók szabályozása előtt a Duna és a Sárvíz áradásai gyakran elborították ezt a területet, és a lakosságot lápi életre kényszerítették. A folyóvizek lecsapolásával a lakosság életfeltételei is megváltoztak, a halászat és az állattartás mellett fokozatosan áttértek a földművelésre. 

A Sárköz már a kőkorban is lakott hely volt, amelyet Wosinszky Mórnak a szekszárdi múzeum névadójának 1892-ben, Alsónyéken végzett ásatásai is bizonyítanak. Később a területet kelták lakták. A római korban Alsónyék mai helyén időszakos katonai tábor volt. A honfoglalás idején a jelenlegi Alsónyéket és határát avarok és besenyők lakták, ezt a máig fennmaradt dűlőnevek bizonyítják. A település neve a honfoglaló törzsek egyikének a Nyék (határvédő akadály) törzsnek nevéből származik, az Alsó szót a XVIII. század közepétől használják az ugyancsak Tolna megyében lévő Nyék (Felsőnyék) községtől történő megkülönböztetésül. 

A honfoglalástól a török hódoltság koráig terjedő időben a terület királyi birtok, melyről írásos feljegyzések tanúskodnak. A török kiűzése után a település ismét fejlődésnek indul, a sárköz többi településével egyetemben. A lakosság jellemzően református vallású, 1790-93 között kőtemplom épül a felekezet tagjainak támogatásával. 

Az első világháború alatt rövid ideig szerb megszállás alá kerül a település, majd a két világháború között ismét prosperáló korszak következik életében. 1945 után az erőszakkal végrehajtott mezőgazdasági kollektivizálás a településen jellemzően nagy számban lévő módos gazdák tönkretételéhez és ezáltal gazdasági visszaeséshez vezet. A lakosság nagy része a környező városokban Szekszárdon, Baján és Bátaszéken talál munkalehetőséget, amelynek következtében jelentős az ingázók száma és az elvándorlás. 1970-től a rendszerváltásig Alsónyék Bátaszék közös tanácsú társtelepülése. 1986-ban önálló települési rangot kap Pörböly, amely korábban Alsónyék külterületi lakott helyeként a település része volt. 

A rendszerváltás után a település ismét önállóvá válik és saját önkormányzata vezetésével indul neki XXI. századi történetének. 

	A község lakossága a 2024. évi lakossági adatok szerint 697 fő.

	A település közműhálózatai ( villamos hálózat, ivóvíz hálózat, telefon hálózat, kábel tv hálózat, földgáz hálózat) - a szennyvízcsatorna rendszer kivételével - 100 %-ban kiépítettek. A szennyvízhálózat építés előkészítése jelenleg van folyamatban. A belterületi utak teljes egészében szilárd burkolatúak, a tömegközlekedési kapcsolatok jónak mondhatók.

	A képviselő-testület Magyar Falu Program keretében több pályázatot nyújtott be és nyert el az elmúlt ciklusban (mint pl.: mind az Óvoda udvar, óvoda fejlesztés, falugondnoki busz beszerzés, útfelújítás, gyűmölcsfák, szőlő telepítése), TOP-os pályázatban megtörtént Alsónyék községi vízrendezés I.üteme, folytatása jövőbeli cél, valamint VP-s pályázattal megtörtént a Nyéki-hegyi út fejlesztése.
[bookmark: _GoBack]Pályázati tervekkel és engedélyekkel rendelkezik továbbá az önkormányzat a szennyvízcsatorna hálózat kiépítésére, melynek megvalósítása kiemelt célja az önkormányzatnak. 

Mindezeket is figyelembe véve Alsónyék Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. §-ban foglaltak alapján megbízatásának idejére Gazdasági Program, Fejlesztési Terv megalkotását tartja szükségesnek.
	
A program összeállításakor rövid helyzetelemzés követően kiemelten foglalkoztunk az önkormányzat gazdasági feladataival, főbb vonalakban meghatározásra kerültek a településgazdálkodás, művelődés, egészségügy, szociálpolitika, illetve a község működés egyéb területein teendő főbb feladatok, prioritások. 
	
	A program meghatározásakor figyelembe kellett venni az önkormányzat korábban meghozott döntéseit, gazdasági helyzetét, mely alapvetően befolyásolja a feladatok megvalósíthatóságát. Ez még stabil gazdasági viszonyok között sem könnyű feladat, így előfordulhat, hogy a most meghatározásra kerülő feladatok közül néhánynak ˝csak˝ az előkészítése történhet meg e program meghatározott időszakában, míg megvalósítása a következő ciklus, ciklusok feladata lesz. 
	
Tekintettel a körülményekre, az előttünk álló feladatok sokaságára rendkívül nagy a képviselők, a képviselő-testület, valamint a településen dolgozó szakemberek felelőssége, hisz kizárólag összefogással, együtt gondolkodással lehet Alsónyék község fejlődését előmozdítani.

A Mötv. 13. § (1) bekezdése tételesen felsorolja, hogy az önkormányzatnak működés során mely feladatokat kell ellátni, illetve melyek azok a feladatok, melyeket ezen felül el kíván látni. A Mötv. erről az alábbiak szerint rendelkezik:

  „ 13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:
1. településfejlesztés, településrendezés;
2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
3. a közterületek, valamint az önkormányzat tulajdonában álló közintézmény elnevezése;
4. törvényben meghatározott kivételekkel az egészségügyi alapellátás, az egészséges életmód segítését célzó szolgáltatások;
5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
6. óvodai ellátás;
7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
8. gyermekjóléti szolgáltatások és ellátások;
8a. szociális szolgáltatások és ellátások, amelyek keretében települési támogatás állapítható meg;
9. lakás- és helyiséggazdálkodás;
10. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
11. helyi környezet- és természetvédelem, vízgazdálkodás, vízkárelhárítás;
12. honvédelem, polgári védelem, katasztrófavédelem, helyi közfoglalkoztatás;
13. helyi adóval, gazdaságszervezéssel és a turizmussal kapcsolatos feladatok;
14. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is;
15. sport, ifjúsági ügyek;
16. nemzetiségi ügyek;
17. közreműködés a település közbiztonságának biztosításában;
18. helyi közösségi közlekedés biztosítása;
19.
20. távhőszolgáltatás;
21. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.”


A képviselő-testület és szervei szervezeti és működési szabályzatáról szóló 2/2011.(II.15.) önk.-i rendelet ugyanakkor a szabadon választott közfeladatokról az alábbiak szerint rendelkezik:

6. § (1) Az önkormányzat – a Mötv. 13. § (1) bekezdésében meghatározott kötelező feladatain túlmenően – az alábbi szabadon választott közfeladatokat látja el:10
a) jelzőrendszeres házi segítségnyújtás (Szt. 65. §),
b) közösségi pszichiátriai ellátás (Szt. 65/A. §),
c) támogató szolgáltatás (Szt. 65/C. §),
d) utcai szociális munka (Szt. 65/E. §),
e) nappali ellátás (Szt. 65/F. § (1) bek. c.) pont),
f) gyermekek átmeneti gondozása (Gyvt. 51. §),
g) fiziotherápiás ellátás,
h) civil szféra anyagi támogatása.
(2) Az önkormányzat abban az esetben választhatja szabadon valamely közfeladat ellátását, ha;
a) ellátása nem sérti más település érdekeit,
b) nem tartozik más szerv kizárólagos feladat és hatáskörébe,
c) megvalósítása nem veszélyezteti a kötelezően előírt feladat- és hatáskörök ellátását,
d) ellátásához szükséges feltételek fennállnak.


A község főbb demográfiai jellemzői:

A település lélekszáma összességében változó tendenciát mutat. A statisztikai adatokból kitűnik, hogy 2021-2023 között a lakosságszám csökkent. Erre vonatkozóan jelenítettünk meg néhány adatot.

a) Születések, halálozások számának alakulása

	Év
	Születések száma (fő)
	Halálozások száma (fő)

	2021.
	9
	11

	2022.
	4
	16

	2023.
	4
	11

	2024.
	8
	5



b) Lakosságszám alakulása (2023.december 31-én)

	Év
	Lakosság száma (fő)

	2021.
	724

	2022.
	707

	2023.
	697




c) Népesség kor szerinti megoszlása 2024. január 1-jén

	Kor szerinti csoportosítás
	Fő
	
	Korcsoport
	Fő
	Megoszlás 
%-a

	0-2
	17
	
	Gyermek és 
fiatalkorú
	
93
	
13,34

	3-5
	23
	
	
	
	

	6-13
	53
	
	
	
	

	14-17
	33
	
	Munkaképes
	477
	68,44

	18-64
	444
	
	korú
	
	

	65-
	127
	
	Időskorú
	127
	18,22

	Összesen:
	697
	
	Összesen:
	719
	100




Szociális helyzet, foglalkoztatás politika

Tájékoztatásul a településen szociális ellátásban részesülők legfőbb adatait:

  
	Megnevezés
	Ellátásban részesülők száma

	
	 
	 
	 

	
	2022.
	2023.
	2024.

	települési támogatás_létfenntartáshoz
	6
	4
	6

	gyógyszertámogatás
	3
	7
	1

	étkezési támogatás  
	5
	5
	5

	temetési támogatás
	9
	7
	2

	születési segély
	5
	6
	8

	beiskolázási támogatás
	51
	39
	68

	egyszeri karácsonyi támogatás
	-
	-
	-

	iskolai, óvodai étkezési hozzájárulás
	9
	7
	2

	szünidei étkeztetés
	6
	1
	11





Tájékoztatásul a nyilvántartott álláskeresők száma 2024. évi december 20-ai állapot szerint a Nemzeti Foglalkoztatási Szolgálat statisztikai adatai alapján:

	település
	nyilv. tartott össz. fő
	foly. nyilv. hossz (365 nap)
	Járadék tip. ell. fő
	Segély tip. ell. fő
	FHT, RSZS fő
	Munkav. korú népes.[footnoteRef:2] fő [2:  Munkav. korú népes. fő: a KSH népszámlálási ill. népességnyilvántartási adatai az előző év január 1-i állapot szerint (15-64 éves férfiak és 15-64 éves nők száma)] 

	Relatív mutató[footnoteRef:3] % [3:  Relatív mutató: a nyilvántartott álláskeresők a munkavállalási korú népesség %-ában] 

	Arányszám[footnoteRef:4] [4:  Arányszám: a relatív mutatónak az országos relatív mutatóhoz viszonyított aránya] 


	Alsónyék
	24
	10
	5
	5
	5
	440
	5,45
	1,54




Az önkormányzat lehetőségeihez mérten mindent elkövetett a helyi foglalkoztatottság helyzetének javításán, így hatékonyan közreműködött az év során adódó közfoglalkoztatási programok helyi megvalósításában.  


Közfoglalkoztatás:

	2023.03.01-2023.11.30
	6 fő

	2023.12.01-2024.02.29
	6 fő

	2024.03.01-2024.08.31
	7 fő

	2024.09.01-2025.02.28
	5 fő




	A foglalkoztatás során köztisztasági és kommunális környezetvédelmi feladatokat láttunk el. A közfoglalkoztatottak közreműködésével megoldottuk a település kritikus pontjain lévő árkok tisztítását, útpadkák javítását, és az előző évekhez hasonlóan közterületeink tisztántartásában, parkjaink gondozásában is. Dolgozott még közfoglalkoztatott a közös önkormányzati hivatal alsónyéki kirendeltségénél is. 

Az önkormányzat minden évben csatlakozott a nyári diákmunka programhoz, melyhez 100 %-os támogatást kaptunk. 2021-ben 6 fő, 2022-ben 2 fő, 2023-ban 3 fő, 2024-ben 4 fő vett részt a programban.

Önkormányzati költségvetési politika

Az önkormányzatnak sikerült az elmúlt ciklusban stabil gazdasági helyzetét megőrizni, illetve a folyamatos fizetőképességét fenntartani. A képviselő-testület a szigorú gazdálkodásra ösztönző költségvetéseket fogadott el. A legfontosabb feladatok, mint a település működtetése, az alapvető szolgáltatások és infrastruktúra biztosítása jó színvonalon megvalósult. 

Az önkormányzat várható bevételeinek alakulása:

Alsónyék önkormányzatának a bevételei a 2020-2024-es időszakban a korábbi évek tendenciájához képest lényegesen eltérnek. Továbbra is nagy jelentőséggel bír a saját bevételeken belül az iparűzési adó, mely a legnagyobb részarányt képviseli a saját bevételeken belül.
	Az iparűzési adóbevételek nagyban hozzájárulnak az infrastruktúra és egyéb közösségi célokat szolgáló beruházások megvalósításához, továbbá pályázatokon való részvételhez. 

A magánszemélyek kommunális adójának bevételei jelentősek, de nem meghatározó tétel az önkormányzat költségvetésekben. Az adótételek emelése a lakosság nagy részének komoly fizetési nehézségeket okozna, így nem célszerű az adóemeléseken gondolkozni.
	Az állami feladatalapú támogatások, és kiegészítések adják a bevételek kisebb részét. Az önkormányzat által ellátandó kötelező, és állami feladatok nagyobb részét társulási megállapodás alapján más település látja el, melyekhez kapcsolódó állami támogatásokat a gesztor önkormányzat igényli. A társulásban ellátott faladatok kiadásai döntő többségben nem fedezik az állami támogatások és így jelentős összeget kell pótolni az önkormányzat saját bevételeiből.

	Az európai uniós támogatások fejlesztési célokra történő kihasználása továbbra is nagy jelentőséggel bír a település életében. Alapvető cél ezeknek a lehetőségeknek a maximális kiaknázása.

Külső forrásként figyelembe vehető tételek:
· a területfejlesztési alapok (országos és helyi regionális alapok),
· pályázati alapok,
· európai uniós programok forrásai,
· a városban és a megyében működő decentralizált szervek és képviseleti szervezetek fejlesztési forrásai,
· a gazdasági szereplők ilyen célra mozgósítható forrásai.

Az önkormányzat működtetésénél a továbbiakban is arra kell törekedni, hogy a működési kiadások és a fejlesztések jól elkülönüljenek egymástól. A működési kiadások forrását az államtól kapott támogatás mellett a saját bevételek adják. A fejlesztési lehetőségeket elsősorban a pályázatokból illetve a további saját bevételekből tudjuk finanszírozni.

Az önkormányzatoknak vannak kötelezően finanszírozandó feladatai, illetve önként vállalt feladatai: A kötelező feladatok az állam által meghatározott alapellátások (pl., óvoda, egész-ségügy, stb.). A nem kötelező feladatok azok, amelyek egy település életminőségét, élhetőségét befolyásolják (pl. sport, bölcsőde, fizikoterápia, közterület-felügyelet, szakrendelések vagy a különböző fejlesztések). Az önként vállalt feladatok nagymértékben a község gazdasági erejétől függenek, melynek legfőbb forrásai a különböző adók.

A gazdasági programban meghatározottak megvalósításához szükséges anyagi források biztosítása érdekében az alábbi feladatok rögzíthetők. 
· A pályázati források figyelése, igénylése és megszerzése.
· Közteherviselés (indokolatlan mentességek megszüntetése, helyi adók racionalizálása, hátralékok behajtása, adómorál javítása) biztosítása.
· Az intézményi kiadások csökkentése, valamint az intézmények ösztönzése további saját bevételek növelésére.
· A képviselő-testület nyomon követi a költségvetési támogatási rendszert és az elképzeléseivel összhangba hozva igyekszik kihasználni a rendszer által nyújtott lehetőségeket (legkedvezőbb összegű támogatás megkeresése). 

II. 

FEJLESZTÉSI KONCEPCIÓ

Vagyongazdálkodás

	Az önkormányzat vagyontárgyai közül a legjelentősebb tételt az ingatlanok képviselik. Központi előírásoknak megfelelően a földhivatali ingatlan-nyilvántartási adatok összevetésre kerülnek az önkormányzati nyilvántartási rendszerekkel, ezzel biztosítva a két rendszer közötti egyezőséget. 

	Az elmúlt évek során pályázati támogatások segítségével több önkormányzati rendezvény került megtartásra, köztük a 2021. évi Szüreti Mulatság, a 2023. évi Alsónyéki Szüreti Mulatság és az Alsónyéki Hagyományőrző Együttes 80 éves Jubileumi Ünnepség, melyek a környező települések, illetve a testvértelepülések lakosságát is vonzotta. 
Az elmúlt ciklusban sor került pályázati forrásból az Önkormányzat épületének felújítására, korszerűsítésére is.

Alsónyék csapadék vízelvezetés rendezése is megtörtént 2023-ban.

2024-ben megépült a Nyéki-hegyi út pályázati támogatás és önkormányzati önerő felhasználásával.

A lakosság összetételét tekintve jelentő igény lenne bölcsődei ellátásra ezért, ha pályázati lehetőség lesz, úgy a településen bölcsőde megépítését tervezzük.

	
Közszolgáltatások

Ezen a téren változás nem szükséges, hiszen mind a községi köztemetők, mint pedig a települési szilárd és a folyékony hulladék begyűjtésére érvényes szerződése van az önkormányzatnak.

Nyéki-pusztán lakók egészséges ivóvízzel történő ellátását biztosította az önkormányzat. 

Szükséges a szennyvíz-hálózat kiépítése.

A közvilágítás korszerűsítése az előző ciklusban megtörtént.


Intézmény-hálózat átalakítása, fejlesztése

Nevelés, sport

Törekedni kell a Sík közepén található tér (futballpálya, színpad, játszótér) állagmegóvására. 

Sportolásra alkalmas létesítmény a településen nem található, de a közeli bátaszéki Kalász János Városi Sportcsarnok, valamint Vicze János Sportpálya lehetőséget biztosít a településen élők számára is.

Közművelődés, idegenforgalom, műemlékvédelem

Mindent meg kell tenni az Alsónyéken meglévő néprajzi gyűjtemények megóvásáért, fejlesztéséért és bővítéséért, és a nem önkormányzati tulajdonban lévő gyűjtemények helyben tartásáért. 2023-ban az önkormányzat jelentős gyűjteményt meg, mely a Tájházban került elhelyezésre.Fontos a Tájház állagának megóvása.

A gondoskodni kell a Helyi Értéktár Bizottság munkája nyomán kiemelt „alsónyéki hungarikumok” népszerűsítéséről, turisztikai vonzerejének növeléséről.

A műemléki védettség alatt álló épületek, építmények jó karbantartásáról gondoskodni kell, illetve továbbra is fokozottan kell ügyelni és önkormányzati anyagi forrást is biztosítani a helyi védettség alá tartozó épületek felújítására. (Vasúti épület)

Mindenképpen propagálni kellene településünk turisztikai látványosságait, hogy azok vonzóak legyenek turisták számára. A falusi turizmus fejlesztésére kell törekedni, szem előtt tartva Alsónyék Sárközben betöltött vezető szerepét.  

Törekedni kell a közösségi tér mind szélesebb kialakítására, megcélozva a község lakosságának minden rétegét, kihasználva a kultúrház, IKSZT-épülete és a könyvtár épülete adottságait. 

A képviselő-testület gondoskodik forrásbiztosítással a helyi civil szervezetek - kiemelten a Alsónyékért Hagyományőrző Alapítvány – támogatásáról. A civilek bevonásával, alulról jövő kezdeményezéseik beépítésével szerveződjön a település közművelődési élete az esélyegyenlőség figyelembe vételével.

	
Egészségügy, szociális ellátások 

A Gondozási Központ intézményt a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása tartja fenn, melyet nyolc település Alsónána, Alsónyék, Báta, Bátaszék, Mórágy, Pörböly, Sárpilis és Várdomb alkot. Az intézmény hatékonyan ellátja a családsegítés, a gyermekjóléti szolgáltatás, a házi segítségnyújtás, a jelzőrendszeres házi segítségnyújtás, az idősek nappali ellátása, az étkeztetés feladatok biztosítását. A védőnői ellátás, háziorvosi ügyeleti ellátás 

Az egészségügyi alapellátás biztosításához a szakmai feltételek adottak, a háziorvosi és védőnői státuszok betöltöttek. Az igénybevevők számára a fizikoterápiás ellátás is folyamatosan biztosított. Az orvosi ügyeleti feladatellátás jelenlegi rendszerét továbbra is fenn kell tartani.

A jelenleg ellátott egészségügyi és szociális faladatainkat és az ellátást biztosító intézményrendszerünket, az alapellátást ellátó társulással együtt meg kell tartani. A fizikoterápiás ellátást fenn kell tartani, illetve a feladata-ellátás feltételeinek javítására kell törekedni.

	
Közigazgatás, önkormányzati igazgatás

A Bátaszéki Közös Önkormányzati Hivatal útján látjuk el a feladatot, Alsónyéken kirendeltség működik. Ennek átszervezése szakmailag jelenleg nem indokolt. Az elmúlt ciklusban és jelenleg is egy közfoglalkoztatott segíti a kirendeltségen dolgozó köztisztviselő munkáját.


Környezetvédelem, hulladékgazdálkodás, állattartás

Fokozott ellenőrzéssel el kell kerülni, hogy a község külterületén illegális hulladék lerakók alakuljanak ki. Az esetlegesen önkormányzati területen lerakott hulladékot (amennyiben a lerakó személye nem deríthető fel) el kell szállíttatni. 
A Betekincs-pusztai illegális hulladék elhelyezés csökkent a kihelyezett vadkamerák elhelyezésével.

Közvetett módon elő kell segíteni a szelektív hulladékgyűjtés elterjedését a lakosság körében, az ehhez szükséges feltételek elősegítésében részt kell vállalni.

Érvényt kell szerezni az állattartás, a közterület-használat, a környezetvédelem helyi szabályainak betartására.

	 A kóbor ebek befogására esetlegesen külső vállalkozás bevonása lehetséges a jövőben. 



Településfejlesztés, településüzemeltetés


	A településüzemeltetés terén változást nem javasolunk, ezen feladatokat továbbra is egy fő alkalmazásával látnánk el, akinek a munkáját a közfoglalkoztatottak segítik.

Az energiaellátás (villany, gáz) területén törekedni a takarékosságra, mindenképpen előrelépést kell elérni a megújuló energiák felhasználásnak a területén pályázati források bevonásával.


Tűzvédelem

	Alsónyék együttműködési megállapodást kötött a Bátaszéki Önkormányzati Tűzoltóság Köztestülettel, így a település védettnek tekinthető ezen területen. 


Nemzetközi kapcsolatok

Alsónyék testvértelepülése Erdélyben Kézdiszentlélek település. „A Nyék” találkozó alkalmával szlovákiai kapcsolatok kiépítése, erősítése is megtörtént.


Infrastruktúra fejlesztése

Az utak, gyalogjárdák tekintetében a már elöregedett útburkolatok, járda burkolatok felújítása a cél az önkormányzat tulajdonában és kezelésében lévő utak és járdák esetében, melyhez pályázati forrás bevonása is szükséges. A Magyar Falu Program keretében reális esélyünk van e területen is források megszerzésére.

	A külterületi utak állapotának javítása érdekében együttműködést kell kezdeményezni a földtulajdonosokkal és egyéb gazdálkodókkal, a források megteremtéséhez pedig a pályázatok felkutatása szükséges. A VP-s pályázattal Nyéki hegyi út felújítása nagy erőlepés-e téren.
Fontos célunk az alsónyéki külterületi utak és árkok visszaszerzése.

	Mindenképpen meg kell valósítani a település szennyvízcsatorna hálózatának kiépítését, illetve kiemelten kell kezelni a községben is a csapadékvíz elvezetés további szakaszainak megvalósítását is. 


Esélyegyenlőség (akadálymentesítés)

	A településen az összes intézmény akadálymentesített.

	
Gazdaságfejlesztés

	Az Európai Uniós pályázati források igénybevételével az önkormányzatnak törekedni kell a gazdasági élet beindítására, fejlesztésére. 

	A 2025-2029-es ciklusban törekednünk kell a helyben lévő vállalkozások segítésére, új, induló vállalkozások támogatására annak érdekében is, hogy önkormányzatunk iparűzési adóbevételét növelhessük.	

